BPP ขยายกำลังการผลิตต่อเนื่อง-Q2 กลับมาเติบโตแนะซื้อเป้า30บ.
BPP ขยายกำลังการผลิตต่อเนื่อง-Q2 กลับมาเติบโตแนะซื้อเป้า30บ.
21 พ.ค. 2561

บล.เอเอสแอล ระบุในบทวิเคราะห์ว่า (21พ.ค.61) ว่า บริษัท บ้านปู เพาเวอร์ จำกัด (มหาชน) หรือ BPP คาดกำไรสุทธิใน ไตรมาส2/61จะกลับมาเติบโตเทียบไตรมาสก่อนหน้า และ เทียบช่วงเดียวกันของปีก่อน จาก High Season ของความต้องการการใช้ไฟฟ้า รวมไปถึงการรับรู้รายได้จากโรงไฟฟ้าพลังงานแสงอาทิตย์ในญี่ปุ่น 3 โครงการ (44.5 MW) ที่จะทยอยเพิ่มเข้ามาในไตรมาส2/61
คาดกำไรสุทธิปี 61 ไว้อยู่ที่ 4.1 พันล้านบาท ทรงตัว เทียบช่วงเดียวกันของปีก่อน แต่กำไรปกติเติบโต 18%เทียบช่วงเดียวกันของปีก่อน เนื่องจากปี 61 มีค่าใช้จ่ายพิเศษเกี่ยวกับคดีโรงไฟฟ้าหงสา กำไรปกติเติบโตจากการรับรู้รายได้จากโรงไฟฟ้าหงสาเพิ่ม หลังจากแก้ปัญหาด้านการผลิตได้ และรับรู้กำลังการผลิตที่เพิ่มขึ้นมาจากโรงไฟฟ้าพลังงานแสงอาทิตย์ในญี่ปุ่น
ระยะยาววางเป้าหมายขยายกำลังผลิตต่อเนื่อง เป็นปัจจัยหนุนผลประกอบการ โดยบริษัทคาดว่าปี 2568 จะมีกำลังผลิตรวม 4,300 เมกะวัตต์ จากสิ่นปี 61 ที่คาดว่าจะมีกำลังการผลิตรวม 2,160 เมกะวัตต์ แนะนำ “ซื้อ” มูลค่าเหมาะสมที่เราให้ไว้ที่ 30 บาท (Upside 16.5%)
 
 